CELEX: C2005/155/47
Language: da
Date: 2005-06-25 00:00:00
Title: Sag T-145/05: Sag anlagt den 4. april 2005 af José Antonio de Brito Sequeira Carvalho mod Kommissionen for De Europæiske Fællesskaber

25.6.2005   
            
            
               DA
            
            
               Den Europæiske Unions Tidende
            
            
               C 155/24
            
         Sag anlagt den 4. april 2005 af José Antonio de Brito Sequeira Carvalho mod Kommissionen for De Europæiske Fællesskaber
   (Sag T-145/05)
   (2005/C 155/47)
   Processprog: fransk
   Ved De Europæiske Fællesskabers Ret i Første Instans er der den 4. april 2005 anlagt sag mod Kommissionen for De Europæiske Fællesskaber af José Antonio de Brito Sequeira Carvalho, Lissabon, ved avocat Karel Hartog Hagenaar.
   Sagsøgeren har nedlagt følgende påstande:
   
               1.
            
            
               Det fastslås, at den anfægtede retsakt ikke eksisterer og er ugyldig.
            
         
               2.
            
            
               Annullation eller tilbagetrækning af alle efterfølgende akter, som henviser til, stadfæster eller tilsigter at forlænge retsvirkningerne af denne ikke-eksisterende retsakt.
            
         
               3.
            
            
               Kommissionen tilpligtes at betale en godtgørelse for de skadelige konsekvenser af retsakten, der foreløbigt opgøres til 30 000 EUR af et anslået tab på 300 000 EUR.
            
         
               4.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Nærværende søgsmål er især anlagt til prøvelse af den retsakt, som den fungerende generaldirektør for Generaldirektoratet for Udvikling fik sagsøgeren til at underskrive og vedlagde hans personlige aktmappe, hvori sagsøgeren fik beordret sygeorlov. Sagsøgeren anfægter ligeledes, at der føres en parallel aktmappe.
   Sagsøgeren er af den opfattelse, at den pågældende retsakt i retlig henseende bør betragtes som ikke-eksisterende.
   Sagsøgeren har til støtte for sine påstande desuden anført:
   
               —
            
            
               at begrundelsen for den anfægtede retsakt er ukorrekt.
            
         
               —
            
            
               at afvisningen af den i henhold til vedtægtens artikel 90 indbragte klage hviler på faktiske omstændigheder og på en adfærd, som tilskrives sagsøgeren, men som han ikke havde kendskab til, og som dels aldrig har været anført i hans bedømmelsesrapporter, dels aldrig har været påtalt over for ham af hans overordnede.
            
         
               —
            
            
               at der i det foreliggende tilfælde er begået magt- og procedurefordrejning.
            
         
               —
            
            
               at principperne om ligebehandling og om forbud mod forskelsbehandling er tilsidesat.